ΕΛΛΗΝΙΚΗ ΓΛΩΣΣΑ (ΝΕΟΕΛΛΗΝΙΚΗ ΓΛΩΣΣΑ ΚΑΙ ΛΟΓΟΤΕΧΝΙΑ)
Β΄ ΤΑΞΗ ΗΜΕΡΗΣΙΟΥ ΚΑΙ ΕΣΠΕΡΙΝΟΥ ΓΕΛ

ΕΝΔΕΙΚΤΙΚΕΣ ΑΠΑΝΤΗΣΕΙΣ
(Επισημαίνεται ότι οι απαντήσεις που προτείνονται για τα θέματα είναι ενδεικτικές. Κάθε άλλη απάντηση, κατάλληλα τεκμηριωμένη, θεωρείται αποδεκτή.)

ΘΕΜΑ 1 (μονάδες 35)
1ο υποερώτημα (μονάδες 10)
Τα αίτια της οικονομικής κρίσης:
· Η αναδιάρθρωση της εργασίας και η μείωση της μισθωτής εργασίας,
· Ο μεγάλος ανταγωνισμός στην αναζήτηση του κέρδους,
· Δημιουργούνται για τους κεφαλαιούχους νέοι προνομιούχοι τομείς κερδοφορίας με λιγότερους εργαζομένους και καταστρέφονται τομείς έντασης εργασίας,
· Εξαιτίας των τεχνολογικών εξελίξεων και των λεγόμενων νέων τεχνολογικών ευκαιριών, περιορίζεται η δημιουργία θέσεων εργασίας από εργοδότες και οι προσλήψεις από το κράτος.

2ο υποερώτημα (μονάδες 10) 
Η ερωτηματική πρόταση τίθεται ως θεματική περίοδος στην παράγραφο και συγχρόνως βοηθά στην ανάπτυξη των σχολίων με μορφή απάντησης. Με αυτό τον τρόπο οργανώνεται δομικά η πέμπτη παράγραφος του Κειμένου 1.
3ο υποερώτημα (μονάδες 15)
«…ο μεγάλος ανταγωνισμός στην αναζήτηση του κέρδους μειώνει το ποσοστό κέρδους» (2η παράγραφος): Ενεργητική σύνταξη,
«Αφού δόθηκαν τα βαθύτερα αίτια της οικονομικής κρίσης» (4η παράγραφος): Παθητική σύνταξη,
«Ταυτόχρονα ο «κρατισμός» και οι πελατειακές σχέσεις των ψηφοφόρων με την κρατική επιδοματική πολιτική αποστερούν κάθε προσπάθεια διεύρυνσης της απασχόλησης» (6η παράγραφος): Ενεργητική σύνταξη.

Μετατροπή της σύνταξης στην αντίθετή της:
· Από τον μεγάλο ανταγωνισμό στην αναζήτηση του κέρδους μειώνεται το ποσοστό κέρδους,
· Αφού δώσαμε τα βαθύτερα αίτια της οικονομικής κρίσης,
· Ταυτόχρονα, από τον «κρατισμό» και τις πελατειακές σχέσεις των ψηφοφόρων με την κρατική επιδοματική πολιτική αποστερείται κάθε προσπάθεια διεύρυνσης της απασχόλησης.

ΘΕΜΑ 4 (μονάδες 15)
Η δασκάλα επιθυμεί τον έπαινο ως ηθική επιβράβευση. Παραπονιέται που δεν τον άκουσε. Διαπιστώνει πως η ζωή είναι δύσκολη «Η ζωή είναι σκληρή και δύσκολη κ’ οι άνθρωποι, όταν τους χρειαστείς, το ίδιο κι αυτοί σκληροί, γιατί έτσι τους κατάντησε η πικρή τους πείρα.»
«Και πολλές φορές τώρα δασκάλα, έκανα κάτι παραπανίσιο, για να μου πει ένα καλό λόγο η κ. Διευθύντρια. Μόνο και μόνο για ν’ ακούσω από το στόμα της έναν καλό λόγο. Μου ήτανε ανάγκη εσωτερική η επιδοκιμασία της, μα όντως ποτέ της δε μου τη χάρισε αυτή τη χαρά.»
Ο έπαινος στον επαγγελματικό χώρο είναι σημαντικός, διότι σημαίνει αποδοχή και επιβεβαίωση των προσπαθειών που καταβάλλει ο εργαζόμενος. Ζητά αυτή την επιβράβευση ως κίνητρο, για να συνεχίσει να αγωνίζεται. Πρόκειται για μια σημαντική ηθική ικανοποίηση για τον/την εργαζόμενο/η.

